คือหนูมีย่าที่ล้มค่ะ เจ็บช่วงกลางหลังลงมาใกล้บริเวณใกล้ๆก้นไปหากระดูกมาแล้วเขาบอกว่าเป็นอาการคนแก่ล้มธรรมดา ฉีดยากับให้ยากินกับยานวดมา ผ่านมา 1 วันเจ็บตรงบริเวณกลางหลังมากค่ะ ลุกยืนไม่ได้เพราะท่านบอกเจ็บมาก ก็เลยประคบร้อนให้ ท่านเป็นโรคหัวใจด้วยค่ะ อยากทราบว่าประคบร้อนได้ไหมแล้วท่านจะหายไหมคะ
สวัสดีค่ะ หากได้ตรวจกับแพทย์เฉพาะทางด้านกระดูกและข้อแล้ว ไม่พบมีการหักของกระดูกเกิดขึ้น อาการเจ็บบริเวณกลางหลัง ก็น่าจะเกิดจากการบาดเจ็บของกล้ามเนื้อจากอุบัติเหตุที่ล้มได้ ดังนั้น การดูแลในเบื้องต้น เช่น การประคบร้อนบริเวณที่เจ็บ และอาจใช้ยานวดร่วมด้วยได้ หากปวดมาก อาจทานยาแก้ปวด เช่น ไดโลฟีแนค (diclofenac), ไพรอกซิแคม (piroxicam) ร่วมกับยาคลายกล้ามเนื้อ เป็นต้น ทั้งนี้ต้องไม่แพ้ยาเหล่านี้ รวมถึงไม่มีโรคกระเพาะอาหารอักเสบ แผลในกระเพาะอาหารหรือกรดไหลย้อนอยู่ โดยส่วนใหญ่ การหายของกล้ามเนื้อจากการบาดเจ็บจะใช้เวลานานหลายสัปดาห์หรือเดือนได้ โดยเฉพาะหากเป็นกล้ามเนื้อมัดใหญ่ นอกจากนี้ ก็ควรงดการทำงานหนักต่างๆ ไม่ยกของหนัก ไม่ก้มๆ เงยๆ เป็นต้นนอกจากนี้แล้ว อาการปวดหลัง อาจเกิดจาก- นรองกระดูกสันหลังเคลื่อนทับเส้นประสาท อาการปวดจะอยู่บริเวณหลังส่วนล่างหรือบริเวณสะโพก และมักร้าวไปที่ขาหรือน่อง จะปวดแบบเสียวๆ และอาจมีอาการชาร่วมด้วย ไม่มีจุดกดเจ็บที่ชัดเจน อาการปวดจะมากขึ้นเมื่อนั่งงอตัวไปข้างหน้า ไอ จาม หรือเบ่ง- ช่องไขสันหลังตีบแคบลง มักพบในผู้สูงอายุ หรือมีโรคกระดูกพรุน จะมีอาการปวดหลังส่วนล่าง และร่วมกับอาการปวดร้าวลงขา- กระดูกสันหลังยุบตัว จากการมีกระดูกพรุน หรือมีการติดเชื้อที่กระดูกสันหลัง เช่น วัณโรค เป็นต้น แต่ก็จะมีอาการอื่นๆ ร่วมด้วยโดยเฉพาะการมีไข้- มีเนื้องอกและมะเร็งของเนื้อเยื่อ กระดูก และเส้นประสาท บริเวณหลัง เป็นต้น อาการปวดมักรุนแรง และมักเป็นมากในขณนอนตอนกลางคืน จนทำให้ต้องสะดุ้งตื่นดังนั้น หากอาการไม่ดีขึ้น ก็ควรกลับไปพบแพทย์เพื่อตรวจเพิ่มเติมค่ะ